text: Undersøger om der skal rulle hoveder i region
  28 august 2015 kl. 17.10
  Fyens Stiftstidende erfarer, at en ekstern undersøgelse skal afgøre, om der skal rulle hoveder i den såkaldte BIOS-sag.
  Regionsrådet har netop vedtaget at fortsætte samarbejdet med hollandske BIOS.
  Der har i regionsrådet været rejst voldsom kritik, at forvaltningens håndtering af sagen. Men ingen i Region Syddanmark har endnu fået placeret et ansvar for udbudsprocessen, der har ledt op til den kaotiske situation.
  Men det kan ændre sig efter, at regionsrådet har bestilt undersøgelsen for at kaste lys over, hvorvidt personer hos Region Syddanmark kan stilles til ansvar for den kaotiske udbudsproces.
  Ifølge Fyens.dk har regionsrådsformanden bekræftet, at der er bestilt en undersøgelse.
  